
PROME MINISTER 


леци Wever-Uroes 


Diaranson mainta, un dia prome cu e celebracion di Dia di 
Betico, Prome Minister Evelyn Wever-Croes a haci un bishita 
na St. Fransiscus College, pa asina comparti cu klas 4, un 
poco di e historia di Aruba su Libertador, Betico Croes. Durante 
su bisita, Prome Minister tabata tin e oportunidad di conta e 
alumnonan con su bida como sobrina di Betico tabata. Esaki 
sigur a haci e combersacion aki, uno hopi interesante pa e 
muchanan. 


Prome Minister a splica e muchanan, cu Betico tabata un 
meneer di scol, y р’езеу semper tabata atento na con bon nan 
tabata siña na scol. Tambe el a splica nan di Betico su lucha y 
su logronan, y a bisa nan cu tur e cosnan grandi aki, cada un di 
nan tambe por logra si nan ta stima Aruba y si nan traha duro 
pa logra tur nan metanan. 


"Mi ta gradici Juffrouw Nadine Kirindongo, demas docente y 
e alumnonan di St Fransiscus College pa permiti mi bishita e 
scol un rato pa asina comparti un poco di Betico su bida, su 
lucha y su logronan. Tambe mi ta gradici e docentenan pa nan 
dedicacion y amor den guia nos yiunan na un miho future," 
Prome Minister a expresa. MN 

Prome Minister Evelyn Wever-Croes: 
Ya riba ultimo dia di bishita na scolnan en conexion cu Dia di Betico 


PROME MINISTER CONTENTO CU E INTERES DI E 
MUCHANAN DI COLEGIO FELIPE B. TROMP 


Culminando e bishita na scolnan pa Dia di Betico, Diaranson 
24 di Januari, Prome Minister Evelyn Wever-Croes a pasa 
cerca e alumnonan di klas 6 di Colegio Felipe B. Tromp na 
Noord. Muchananan masha contento cu banderin den man a 
ricibi'e na porta di scol. Despues e mandatario por a dialoga 
y bay den combersacionnan masha interesante riba e tema 
aki. Hobennan cu hopi interes y critico haciendo hopi pregunta 
importante y interesante. 


Prome Minister a expresa cu e alumnonan tin un curiosidad y 
interes grandi y cu esey ta loke e kier wak den nan, specialmente 
den e tema importante aki. “Asina Betico lo tawata kier, pa e 
muchanan ta mas critico, ta mas curioso y sa mas informacion 
pasobra ta asina so nos por crea un generacion cu mayan por 
hiba nos pais padilanti”. 


E mandatario a termina gradeciendo e cabesante y henter e 
team di Colegio Felipe B. Tromp pa e recepcion caluroso y pa 
permite combersa cu e muchanan y мак con bunita nan ta 
prepara pa e gran dia aki. MN 

MINISTER 


Amara adute 


MINISTER XIOMARA MADURO CU MENSAHE 
IMPORTANTE PA NOS MUCHANAN DURANTE SU 
BISHITA ESCOLAR 


Kere den bo mes y bo lo logra tur locual си bo kier den bida 


Recientemente, Minister di Cultura, Xiomara Maduro, 
a continua su serie di bishitanan cu focus special riba 
motivacion y desaroyo personal di nos muchanan. 
Durante su bishita na St. Rosa College, Minister Maduro 
a tene un charla motivacional cortico, pero poderoso, cu 
e alumnonan di klas 6, enfocando riba e importancia di 
kere den nan mes y e impacto cu esaki por tin riba nan 
futuro. 


Minister Maduro a comparti su mensahe inspirador cu e 
muchanan, bisando cu 'Kere den bo mes ta e prome paso | 
pa logra cosnan grandi. Tur loke nos ta pensa y soña, 
nos por realisa si nos tin e confiansa y determinacion pa 
traha duro pa esaki.' E mandatario a usa e ehempel di 
Betico Croes, un figura respeta y admira den nos historia, 
como un ehempel di loke un hende por logra ora cu e ta 
kere den su mes y su proposito. 


E charla entre e Minister y e alumnonan tabata interactivo 
y dinamico. E mandatario a enfatisa e importancia di 
educacion, determinacion y persigui nan aspiracionnan, 
sin importa e desafionan cu nan por enfrenta. E mensahe 
di e Minister tabata enfoca riba anima e alumnonan pa 
sigui lucha pa nan soñonan y no laga nada ni ningun 
hende desanimanan. 


E reaccion di e alumnonan na e mensahe motivacional |” 
tabata positivo. Nan a demostra un gran interes pa 
cu esaki. Minister Maduro a termina su bishita cu un 
mensahe di danki na e directora y maestronan di St. 
Rosa College pa nan dedicacion y apoyo continuo 
na e desaroyo di e alumnonan. E ta spera cu pa den 
futuro sigui haci mas bishitanan similar na otro scolnan, 
motivando y inspirando e proximo generacion di lidernan 
di nos Pais. ШЕШ 

23 Jan  3.00pm-4.30pm 


24 Jan 6.00рт-10.00рт 
24 Jan 3.00рт-4.ЗОрт 
25 ап  9.00am-10.30am 
25 ап 6.00pm 

25 ап 5.00рт-9.00рт 
25 ап 9.00ат-11.00ат 
25 ап 10.00ат-2.З0рт 
25 ап 2.00pm-10.00pm 
25 ап  9.30am-6.00pm 
25 ап  11.00am-2.00pm 
25 jan 10.00ат-2.00рт 


25 jan 10.00ат-2.00рт 


25 jan 11.00ат 


25 jan 6.00pm Kolture Café San Nicolas Musica/show di baile/ cuminda crioyo 
25 ап  10.00am-6.00pm Sabana Liber 55 Festival di cuminda crioyo 


25 ап  11.30am-5.00pm 


Biblioteca Nacional Oranjestad 
Plaza Betico Croes 

Biblioteca Nacional San Nicolas 
Plaza Betico Croes 

Paseo Herencia 

Centro di bario Dakota 

Centro di bario Playa Pabao 
Flatstone Ballpark 

Mi Dushi Casibari 

Madushi Stars 

Cede di MEP 


Archivo Nacional 


Museo Archeologico Nacional Aruba Actividad pa mucha/ cuminda/ 


Jo-ann Crioyo restaurant 


Centro di bario Lago Heights 


@Aruba Dia di Betico 2024 

GOBIERNO DI ARUBA Y MINISTER DI CULTURA 
TAINVITA ARUBA EN GENERAL PA 


——-BAN CELEBRA — 


DIA DI BETICO 


DIAHUEBS, 25 DI JANUARI, 2024 


E LIDER STIM 


та ғу” 


ЕУЕМТО 
Historia ken ta Вейсо 
Manifestacion Cultural 
Historia ken ta Betico 
Acto Protocolar 
Show/ musica/ arte 
Musica/ cuminda crioyo 
Bike tour 
Torneo di baseball 
Musica/ cuminda crioyo 
Torneo di baseball 
Musica/ cuminda crioyo 


Exposicion di Betico 


mini documentario 


Musica/ cuminda crioyo 


Family day 

MINISTER MADURO A BISHITA ST. DOMINICUS 
COLLEGE Y ST. ROSA COLLEGE 


Bishitanan Escolar ta sigui en conexion cu Dia di Betico 
съл 

Riba diamars а sigui e bishitanan escolar di Minister di Cultura, 
Xiomara Maduro, caminda cu e dia aki ela bishita St. Dominicus 
College y St. Rosa College, e biaha aki di scol basico, pa asina 
combersa cu nos muchanan tocante kende tabata Betico 
Croes, dicon ta importante pa celebra su fecha natal y tambe 
kico e dia aki ta significa pa nos Pais. 


E mainta a cuminsa na St. Dominicus College caminda cu riba 
e speelplaats, tur mucha a uni hunto pa asina duna Minister 
Maduro un caluroso bonbini. Aki e mandatario a combersa cu 
e muchanan riba kende tabata Betico Croes, a splicanan riba 
locual nos Libertador a haci pa Aruba y tambe a informanan di 
e actividadnan cu tin pa haci riba e dia aki pa asina celebra su 
fecha natal. 


Despues di e bishita aki, Minister Maduro a sigui pa St. Rosa 
College unda e muchanan tabata sumamente entusiasma pa 
ricibi e mandatario. Aki, e mandatario a wordo ricibi cu musica, 
banderin y algun bisti na trahe tipico di Aruba. Minister Maduro 
a pasa un rato ameno combersando cu tur e muchanan y 


FA 4 


а contanan un poco mas di Вейсо Сгоез y e importancia di 
celebra e dia aki. E mandatario a finalisa su bishita den klas 6 
unda cu e por a admira un exposicion crea pa e muchanan di 
klas 6-A y 6-B unda cu nan a compila mas informacion di nos 
Libertador Betico Croes y a exhibi esaki durante su bishita. 


Minister Maduro ta gradici cabesante, docente, staff y personal 
di St. Dominicus College y St. Rosa College pa e bunita 
ricibimento cu ela haya na ambos scol caminda cu ela pasa un 
mainta ameno combersando cu esnan di mas chikito den nos 
comunidad. ШЕШ 

Diahuebs mainta minister Oduber y su team а haci ип bishita 
na Aruba Beach Club (ABC). For di algun tempo caba minister 
Oduber ta bishitando hotelnan pa asina por mantene su mes 
na altura di operacion di diferente departamento di e hotelnan. 
Informacion valioso ta wordo intercambia, manera e grado 
di occupacion, REVPAR (revenue per available room), ADR 
(average daily rate) y tambe un topico importante manera plan 
di inversion di e hotelnan. 


Minister Oduber a keda hopi agradecido pa e forma con ABC a 
ricibi'e y tambe su team. Presente tawata e Management Team 
y e Board of Directors di ABC. Minister a ricibi un presentacion 
unda cu a pasa door di e historia di Aruba Beach Club cu a 
cuminsa operacion na aña 1977. Nan tawata e prome hotel 
timeshare den Caribe. Awendia nan ta conta cu 3,283 miembro 
di locual 145 ta local, 2950 ta di Estados Unidos y e resto di 


| 
SÌ n° 


MINISTER 


rond mundo. 


ABC a caba di di 


renoba su cambernan y a inverti 
aproximadamente un 10 miyon florin. Nan ta un hotel cu afia 
den afia afo ta goza di un 85% di occupacion. Y ta orguyoso 
di bisa cu nan bishitantenan ta yama e hotel nan “nome away 
from home”. 


Minister a termina e dia yamando danki na e board, staff y 
personal pa un bunita mainta hopi ameno. Tambe a gradecinan 
pa nan confianza den nos producto Aruba y pa keda haci 
inversionan den mehoracion di nan hotel. Finalmente Minister 
Dangui oduber no por keda sin gradici e 73 empleadonan di 
Aruba Beach Club cu ta percura pa e ambiente y servicio ta 
uno familiar. 


| 

MINISTER 


Geoffrey Wever 


Awo cu e ley nobo di AFTA a drenta na vigor, Minister Wever, 
huntu cu Sra. Maria Dijkhoff-Pita, directora di Departamento di 
Asuntonan Economico (DEZHI), y Sr. Filomeno (Roly) Sintjago, 
Presidente di Raad van Bestuur di AFTA - a bai Hulanda papia 
cu expertonan di e Ministerio di Asunto Economico Hulandes 
y Autoriteit Consument en Markt (ACM) na Hulanda. ACM 
ta e AFTA di Hulanda. E meta ta pa prepara leynan nobo pa 
proteccion di consumidor bira un parti di trabou di AFTA. 


Banda di AFTA su responsabilidad pa regula competencia 
husto, pronto lo inclui tambe Proteccion di Consumidor dentro 
di e responsabilidadnan di AFTA. Intencion ta cu pa 2025 AFTA 
lo tin e resposabilidad adicional aki pa regula y informa riba 
tereno di proteccion di consumidor, educando consumidornan 
riba nan derechonan y protehanan contra practicanan inhusto 
den comercio. 


ARUBA 


FAIR 


AUTHORI 


Pa ehecuta e viahe aki ta conta cu presencia di directora di 
DEZHI, Sra. Maria Dijkhoff-Pita y tambe Presidente di Raad 
va Bestuur di AFTA, Sr. Sintjago, pa reuni cu expertonan di 
Authoriteit Consument en Markt, como tambe ministerio di 
asuntonan economico di Hulanda. 


"Entre otro nos lo cuminsa prepara e ley pa proteccion di 
consumidor, como tambe regla e funccionamento di AFTA y 
e rol di e minister di asuntonan economico di Aruba", minister 
Wever a menciona. “Doing business na Aruba lo ta mas fair pa 
tur consumidor pero tambe p'e comerciante”, segun e Minister 
Wever. 


Bishita e webpage di www.AFTA.aw y haya sa mas di kico 
Aruba Fair Trade Authority (АРТА) ta епзега. MN 

Dialuna 22 di januari, Minister Albert Ramchand Ramdin di 
Surnam, acompaña pa un delegacion comercial a reuni cu 
representantenan comercial local durante Business Connect. 
Minister di Asuntonan Economico, Comunicacion y Desaroyo 
Sostenibel, Geoffrey Wever, a traves di unidad ARINA di 
Departamento di Asuntonan Economico a facilita un Business 
Connect entre representantenan comercial di Surnam y 
empresarionan local di retail y wholesale. 


Minister Albert Ramchand Ramdin, Minister President Sra. 
Evelyn Wever-Croes y Minister Geoffrey Wever a adresa e 
delegacion comercial y informa tanto sector comercial di Aruba 
como esun di Suriname cu ambos pais kier pa tin mas lazonan 
comercial y cu nan ta stimula pa sigui explora oportunidadnan 
di inversion. 


Durante e reunion, a resalta e compromiso di e delegacion 
Surnameño pa yuda facilita un mision comercial pa Surnam 
den e curso di e aña. E enfasis tabata riba crea un plataforma 
pa dialogo directo y fructifero entre empresarionan di ambos 
pais, y pa concretisa pasonan practico cu por beneficia e clima 
di inversion y colaboracion comercial. 


E intercambio aki ta den liña cu e vision di Minister Wever y 
Gobierno di Aruba di promove un ambiente mas atractivo pa 
inversion na Aruba, y simultaneamente, di fortalese lazonan 
economico cu paisnan bisiña. E enfoke a keda tambe riba e 
importancia di mantene relacionnan economico estrecho y 
constructivo cu Surnam, cual por ta un oportunidad. 


Ecombersacionnan durante e evento a demostra un entusiasmo 
mutuo pa explora y desaroya iniciativanan comercial nobo, y pa 
probecha e oportunidadnan cu e relacionnan mas cercano aki 
por brinda. Minister Wever a remarca cu e tipo di colaboracion 
aki ta fundamental pa e bienestar economico di Aruba y su 
rol den e region, y a enfatisa su compromiso pa sigui apoya y 
promove e dialogonan cu lo resulta di e encuentro aki. MN 


Diaranson 24 Januari 2024 


Ministro Geoffrey Wever: 


Г > аў: © 


Despues си na december ultimo Minister Geoffrey Wever a 
ricibi oficialmente e Programa Nacional pa combati e economia 
informal na Aruba di e Comision Combati Economia Informal, 
Conseho di Minister a ricibi un presentacion detaya riba esaki. 


Na 2021 investigacion di Departamento di Asuntonan 
Economico, Comercio y Industria hunto cu Prof. Schneider 
a conclui cu e balor di actividadnan economico den e sector 
informal ta 20% di e producto interno bruto. 


Economia informal ta actividadnan economico cu simpelmente 
bisa no ta cumpli cu leynan existente. Esaki ta encera entre 
otro no ta inscribi na Camara di Comercio, no tin permiso pa 
haci negoshi y no ta registra na Departamento di Impuesto. 
Esaki ta nifica cu esnan activo den e sector informal no tin e 
gastonan cu esnan cu si ta cumpli cu leynan. Esaki ta crea un 
situacion di competencia inhusto pa companianan cu si, na e 
manera correcto, ta cumpli cu nos leynan. 


Riba peticion di minister Geoffrey Wever, conseho di minister 
a duna su aprobacion pa instala un comision pa traha un 


plan nacional pa combati e economia informal na Aruba. E 
comision a wordo instala riba 10 di mei 2023 y ta consisti di 
representantenan di Departamento di Asuntonan Economico, 
Comercio y Industria, Departamento di Impuesto, Directie 
Arbeid en Onderzoek, Sociale Verzekeringsbank y Aruba 
Trade and Industry Association. 


Conseho di Minister a ricibi un presentacion riba e plan nacional 
pa combati e economia informal di Departamento di Asuntonan 
Economico, Comercio y Industria cu alabes ta presidente di e 
Comision Combati Economia Informal. E Programa Nacional ta 
contene diferente accionnan pa combati e economia informal 
na Aruba pa e periodo 2024- 2027. Trabao di e comision lo 
sigui enfoca riba implementa e diferente accionnan y lo entrega 
cada aña un relato riba tur e trabao haci y lo monitor tambe e 
implementacion di e accionnan. 


Nos desaroyo economico ta depende grandemente di nos 
comerciantenan cu ta inverti y crea e cuponan di trabao y ta 
cumpli cu nos leynan. Ta importanta garantiza cu e punto di 
salida ta igual pa tur comerciante segun minister Geoffrey 
Wever. E Programa Nacional cu ta contene diferente accionnan 
ta e prome stap di sector publico y priva pa hunto combati e 
economia informal. 


Minister Geoffrey Wever kier a gradici Departamento di 
Asuntonan Economico, Comercio y Industria, pa e presentacion 
amplio na Conseho di Minister riba e Programa Nacional pa 
combati e economia informal cu ta e resultado di e cooperacion 
entre Departamento di Asuntonan Economico, Comercio 
y Industria, Departamento di Impuesto, Directie Arbeid en 
Onderzoek, Sociale Verzekeringsbank y Aruba Trade and 
Industry Association. MN 

Kabinet van de Gevolmachtigde Minister van Aruba: 


Personal di Arubahuis a tene awe 24 di januari, na antesala di Dia di Betico, un ceremonia 
pa recorda e fecha natalicio di Sr. Gilberto Francoise “Betico” Croes, politico y estadista 
Arubiano. 

Minister Plenipotenciario mr. Ady Thijsen y director di Arubahuis mr. Joselin Croes a pone 
un flor na e busto di Betico Croes. 

Despues di e ceremonia a canta nos himno nacional ‘Aruba Dushi Tera”. 


Diaranson 24 Januari 2024 


MINISTE 


“дало, bos di pueblo ta bos di Dios. 
Jos mester uni como nacion pasobra 
un pueblo uni, hamas por wordo desti” 


Betico Croes 


BETICO 

FELIZ DIA DI ВЕПСО 
25 January 2024 


Dia 25 di Januari nos ta celebra dia di Betico Croes. Un dia pa nos tur reflexiona riba e libertad 
cu ela duna nos. Un dia nacional pa gobierno di Aruba pa asina conmemora y celebra e dia 
grandi aki pa nos pais Aruba. Betico Croes q.e.p.d. ta un estadista grandi pa Aruba y nos 
libertador. 


Minister Dangui Oduber ta orguyoso di e logronan di Betico Croes y mas aun cu awe minister 
Oduber ta forma parti di Movimiento Electoral di Pueblo MEP. Betico Croes a siña nos tur ni con 
chikito bo por ta, laga bo voz resona, lucha te ora bo logra y tin curashi pa lucha. Ta nos tarea 
di politiconan di e siguente generacion pa mantene e historia di Betico Croes bibo y percura pa 
nos sigui conserva nos Status Aparte. 


Pais Aruba mester ta eternamente agradecido pa loke Betico Croes a haci pa nos tur. Un 
homber determina cu un vision pa futuro y cu tawata comprometi pa logra su metanan. 
Danki Betico Croes pa nos libertad y laga nos tur reflexiona riba e dia aki con importante su 
lucha tawata pa nos tur na Aruba. 

